CELEX: 32012R0501
Language: bg
Date: 2012-06-13 00:00:00
Title: Регламент за изпълнение (ЕС) № 501/2012 на Комисията от 13 юни 2012 година за вписване на название в регистъра на защитените наименования за произход и защитените географски указания (镇江香醋 (Zhenjiang Xiang Cu) (ЗГУ)

14.6.2012   
            
            
               BG
            
            
               Официален вестник на Европейския съюз
            
            
               L 153/4
            
         РЕГЛАМЕНТ ЗА ИЗПЪЛНЕНИЕ (ЕС) № 501/2012 НА КОМИСИЯТА
   от 13 юни 2012 година
   за вписване на название в регистъра на защитените наименования за произход и защитените географски указания ( (Zhenjiang Xiang Cu) (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, трета алинея от него,
   като има предвид, че:
   
               (1)
            
            В съответствие с член 6, параграф 2 от Регламент (ЕО) № 510/2006 в Официален вестник на Европейския съюз бе публикувана заявката на Китай от 16 юли 2007 г. за регистриране на наименованието „
                   (Zhenjiang Xiang Cu)“ като защитено географско указание (ЗГУ) (2).
         
               (2)
            
            
               Германия подаде възражение срещу регистрацията съгласно член 7, параграф 2 от Регламент (ЕО) № 510/2006. Възражението бе счетено за допустимо въз основа на член 7, параграф 3, първа алинея, буква в) от същия регламент.
            
         
               (3)
            
            
               С писмо от 2 август 2011 г. Комисията призова засегнатите страни да постигнат споразумение помежду си.
            
         
               (4)
            
            
               Тъй като Германия и Китай не постигнаха формално съгласие в рамките на предвидения срок и в предвидената форма, Комисията следва да приеме решение в съответствие с процедурата, посочена в член 15, параграф 2 от Регламент (ЕО) № 510/2006.
            
         
               (5)
            
            Във възражението се твърди, че регистрацията на
                   (Zhenjiang Xiang Cu) би застрашила съществуването на наименования, търговски марки или продукти, както е посочено в член 7, параграф 3, буква в) от Регламент (ЕО) № 510/2006, поради по-ниското минимално общо съдържание на киселини в оцета (4,5 g) от определеното по немското законодателство и в Европейския стандарт EN 13188 (5,0 g). Според подателя на възражението съдържанието на оцетна киселина представлява решаващ критерий за качество на оцет и поради това е на мнение, че пускането на пазара на такъв оцет в Европейския съюз би било подвеждащо за потребителя, като това би довело до нарушаване на конкуренцията.
         
               (6)
            
            Тъй като няма специфично законодателство на Европейския съюз, оцет с по-ниска киселинност може да бъде законно произведен и търгуван в рамките на ЕС, както и внесен в Европейския съюз. Освен това
                   (Zhenjiang Xiang Cu) представлява оризов оцет с отличителните характеристики на такъв и е свързан с китайската кухня. Следователно нито има риск от объркване сред потребителите, нито може да се установи опит за застрашаване на справедливите и традиционни практики, ако
                   (Zhenjiang Xiang Cu) се търгува в ЕС с минимално общо съдържание на киселини от 4,5 g на 100 ml.
         
               (7)
            
            Доколкото е известно на Комисията, Китай е готов да приеме минимално ниво на киселинност за
                   (Zhenjiang Xiang Cu) в размер на 5 g на 100 ml, което съответно ще удовлетвори изискването на германските власти и на посочения по-горе Европейски стандарт EN 13188. Германия потвърди, че това би премахнало опасенията ѝ.
         
               (8)
            
            В интерес на най-широкия консенсус минималното общо съдържание на киселини в
                   (Zhenjiang Xiang Cu) следва да се определи на 5,00 g на 100 ml.
         
               (9)
            
            Предвид гореизложеното наименованието
                   (Zhenjiang Xiang Cu) следва да се впише в регистъра на защитените наименования за произход и защитените географски указания.
         
               (10)
            
            
               Мерките, предвидени в настоящия регламент, са в съответствие със становището на Постоянния комитет за защитените географски указания и защитените наименования за произход,
            
         ПРИЕ НАСТОЯЩИЯ РЕГЛАМЕНТ:
   Член 1
   Наименованието, посочено в приложението към настоящия регламент, се вписва в регистъра.
   Член 2
   Актуализираният текст на единния документ фигурира в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 юни 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 93, 31.3.2006 г., стр. 12.
   
      (2)  ОВ C 254, 22.9.2010 г., стр. 10.
   
      ПРИЛОЖЕНИЕ I
      Земеделски продукти, предназначени за консумация от човека, посочени в приложение I към Договора:
      
         Клас 1.8:   Други продукти от приложение I към Договора (подправки и т.н.)
      
      КИТАЙ
      
          (Zhenjiang Xiang Cu) (ЗГУ)
   
   
      ПРИЛОЖЕНИЕ II
      ЕДИНЕН ДОКУМЕНТ
      
         РЕГЛАМЕНТ (ЕО) № 510/2006 НА СЪВЕТА
      
      „“(ZHENJIANG XIANG CU)
      
      ЕО №: CN-PGI-0005-0630-16.07.2007
      
         ЗГУ ( Х ) ЗНП ( )
      
      1.   Наименование
      
      „“ (Zhenjiang Xiang Cu)
      2.   Държава членка или трета държава
      
      Китайска народна република
      3.   Описание на земеделския продукт или храна
      
      3.1.   Вид продукт
      
      
                  Клас 1.8:
               
               
                  Други продукти от приложение I към Договора (подправки и т.н.)
               
            3.2.   Описание на продукта, за който се отнася наименованието от точка 1
      
      Zhenjiang Xiang Cu е вид оризов оцет, който се получава от ферментирал ориз, основна суровина за който е лепкавият ориз. Има силно изразен аромат и деликатен вкус. Има ярък бляскаво-червенокафяв цвят. Има силно изразен аромат на пържен ориз и на ферментирали продукти. Вкусът е наситен и мек, деликатен и свеж, възкисел, но не стипчив, приятен и леко сладникав. В зависимост от производствената спецификация общата киселинност (изразена като оцетна киселина) е в рамките на 5,00 g — 6,00 g на 100 ml (не повече от 15,50 g), фиксирана киселина (изразена като млечна киселина) — 1,20 g — 1,60 g на 100 ml, азот в аминокиселина (изразен като азот) — 0,12 g — 0,18 g на 100 ml и редуцираща захар (изразена като декстроза) — над 2,20 g на 100 ml.
      В зависимост от продължителността на съхраняването Zhenjiang Xiang Cu се разделя на две категории — „Ароматен оцет“, който е обичайната форма със срок на съхранение над 180 дни, и „Отлежал оцет“, с който се определя ароматен оцет от Zhenjiang със срок на съхранение над 365 дни.
      3.3.   Суровини
      
      1.   Лепкав ориз: от района на Zhenjiang. Той е с добро постоянно качество, силно лепкав и със съответното съдържание на суров протеин. Съдържанието на амилопектин може да достигне 100°.
      2.   Пшенични трици: получени от първокачествена местна пшеница, богата на хранителните вещества, необходими за оцетнокиселата ферментация.
      3.   Оризови люспи: получени от обработка на местен ориз; играят ролята на преносител и образуват специалната газова среда за развитието на оцетнокиселите бактерии при ферментацията.
      4.   Daqu: активизира развитието на бактериалните щамове, предизвикващи озахаряване (ферментация по традиционни технологии от първокачествени местни суровини, като пшеница, ечемик и зелен грах).
      5.   Пържен ориз: супа от лепкав мек печено-пушен ориз от местен първокачествен сорт; това е основната съставка за получаване на характерния аромат и цвят на ароматния оцет от Zhenjiang.
      6.   Вода: чиста вода, събрала се благодарение на специфичната геоморфология на района на Zhenjiang, богата на разнообразни минерални вещества. Има леко сладникав вкус, както и подходящи за ферментацията на оцета твърдост и pH.
      3.4.   Фураж (само за продукти от животински произход)
      
      —
      3.5.   Специфични етапи, през които трябва да премине производството в определения географски район
      
      Производството на Zhenjiang Xiang Cu, включително приготвянето на мъстта от Daqu и оризово вино, ферментацията на мъстта, извличането на оцета, парообработката и съхраняването/отлежаването на суровия оцет трябва да се извършват в определения географски район.
      3.6.   Специфични правила за рязане, настъргване, опаковане и др.
      
      Стъклени бутилки в съответствие с хигиенните изисквания; външната опаковка може да представлява картонени кутии.
      3.7.   Специфични правила за етикетиране
      
      Етикетът на Zhenjiang Xiang Cu се отпечатва и фиксира трайно върху бутилката. Основните елементи на етикета са името на продукта (Zhenjiang Xiang Cu), производствената технология (ферментация в твърдо състояние), категорията на оцета (ферментирал оцет), основни съставки, нетно тегло, име и адрес на производителя, дата на производство и стандартизираният код на продукта.
      4.   Кратко описание на географския район
      
      Област Zhenjiang е разположена в югоизточната част на Китай и по южното крайбрежие на река Яндзъ. Разположена е между 31°37′—32°19′ северна ширина и 118°58′—119°58′ източна дължина. Областта включва градовете Jurong, Danyang, Yangzhong, областите Dantu, Jingkou, Runzhou, както и зоната на развитие Zhenjiang.
      5.   Връзка с географския район
      
      5.1.   Специфична характеристика на географския район
      
      Zhenjiang е разположена в югоизточната част на Китай, на мястото, където се сливат реката Яндзъ и Големият канал. Областта се характеризира с типичен влажен мусонен климат с преход от умерена топла зона към субтропична зона. Средногодишната продължителност на слънцегреенето е 2 050,7 часа, степента на слънцегреенето е 46,8 %, средногодишната температура е 15,4 °C, средната влажност е 77 % и средногодишните валежи са над 1 000 mm. Областта Zhenjiang се състои от широки ниски хълмове, плодородни обработваеми земи, сложна речна мрежа, както и множество малки острови и пристанища по реката; районът е в зеленина, климатът е приятен, влажен и с много светлина.
      5.2.   Специфична характеристика на продукта
      
      Zhenjiang Xiang Cu има силно изразен бляскаво-червенокафяв цвят. Оцетът е със силно изразен аромат на пържен ориз и на ферментирали продукти. Вкусът е наситен и мек, макар и с възкисел привкус, който е букет от оцетна киселина, млечна киселина, ябълчена киселина, янтарна киселина, лимонена киселина и глюконова киселина, но не е особено стипчив. Оцетът е деликатен и свеж, приятен и леко сладникав.
      5.3.   Причинно-следствена връзка между географския район и специфичното качество, репутацията или други особености на продукта
      
      Областта Zhenjiang е разположена в югоизточната част на Китай и се характеризира с типичен влажен мусонен климат с преход от умерена топла зона към субтропична зона. Разположена е на мястото, където се сливат реката Яндзъ и Големият канал, обхваща ниски зелени хълмове, плодородни обработваеми земи, сложна речна мрежа, както и множество малки острови и пристанища по реката. Тя е богата на земеделски култури, като ориз, пшеница, ечемик и зелен грах, с много вторични продукти, като пшенични трици и оризови люспи. Фактът, че Zhenjiang е влажна и зелена област способства появата и разпространението на оцетнокиселите бактерии. Водата от хълмовете и от изворите се събира в реките, езерата и влажните зони, след като е преминала през камъни и скали, в резултат на което е богата на минерали и има ярко изразен леко сладък вкус, много подходящ при получаване на оцет чрез ферментация.
      Град Zhenjiang е известен отдавна като „град в планинската гора и родина на оцета“. Жителите на Zhenjiang са започнали производството на оцет преди 1 400 години. Употребата на Zhenjiang Xiang Cu се установява по времето на династията Лианг; смятан е за най-добрия оризов оцет в ранния класически период на китайската медицина и е спечелил международна златна награда по времето на династията Кинг. Оцетът Zhenjiang Xiang Cu е станал визитната картичка на града. В града има почти 100 фабрики за производство на оцет, ароматът на оцет се усеща във въздуха и навсякъде се наблюдават хранителни навици и култура, свързани с оцета.
      
         Препратка към публикуваната спецификация
      
      (член 5, параграф 7 от Регламент (ЕО) № 510/2006)